b'\n_START_ARTICLE_\nFrank James\n_START_PARAGRAPH_\nAlexander Franklin "Frank" James (10. tammikuuta 1843 \xe2\x80\x93 18. helmikuuta 1915) oli yhdysvaltalainen lainsuojaton. H\xc3\xa4n oli Jesse Jamesin isoveli._NEWLINE_Frank James syntyi Kearneyssa, Missourissa baptistipapin perheeseen. H\xc3\xa4n v\xc3\xa4rv\xc3\xa4ytyi etel\xc3\xa4valtioiden armeijaan 18-vuotiaana ja taisteli Yhdysvaltain sis\xc3\xa4llissodassa. H\xc3\xa4net pakotettiin vaihtamaan v\xc3\xa4lill\xc3\xa4 puolta ja liittym\xc3\xa4\xc3\xa4n Pohjoisvaltioiden joukkoihin, mutta h\xc3\xa4n pakeni ja liittyi William Quantrillin sisseihin. My\xc3\xb6hemmin h\xc3\xa4n liittyi veljens\xc3\xa4 Jessen kanssa William T. "Bloody Bill" Andersonin joukkoon._NEWLINE_Sodan j\xc3\xa4lkeen Frank ja Jesse perustivat rosvojoukon, joka ry\xc3\xb6sti pankkeja ja junia. Jessen ampui Bob Ford 1881 ja Frank antautui seuraavana vuonna. Loppuel\xc3\xa4m\xc3\xa4ns\xc3\xa4 aikana Frank teki eri t\xc3\xb6it\xc3\xa4, kuten mm. toimi kenk\xc3\xa4kaupustelijana.'